OpenLLM-France/wikimedia huggingface dataset:
# Moranville

Moranville és un municipi francès situat al departament del Mosa i a la regió del Gran Est. L'any 2007 tenia 103 habitants.

## Demografia
### Població

El 2007 la població de fet de Moranville era de 103 persones. Hi havia 33 famílies, de les quals 7 eren unipersonals (7 dones vivint soles i 7 dones vivint soles), 10 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 34 eren l'habitatge principal de la família, 1 era una segona residència i 5 estaven desocupats. 36 eren cases i 4 eren apartaments. Dels 34 habitatges principals, 29 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 1 tenia una cambra, 2 en tenien dues, 1 en tenia tres, 6 en tenien quatre i 24 en tenien cinc o més. 30 habitatges disposaven pel capbaix d'una plaça de pàrquing. A 10 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Moranville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 12 |
| 0 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 0 |
| 4 | 45 a 49 | 8 |
| 12 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 4 |
| 8 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 65 persones, 53 eren actives i 12 eren inactives. De les 53 persones actives 47 estaven ocupades (23 homes i 24 dones) i 7 estaven aturades (2 homes i 5 dones). De les 12 persones inactives 4 estaven jubilades, 6 estaven estudiant i 2 estaven classificades com a «altres inactius».

### Activitats econòmiques

Dels 4 establiments que hi havia el 2007, 2 eren d'empreses de construcció, 1 d'una empresa de serveis i 1 d'una empresa classificada com a «altres activitats de serveis».
Dels 2 establiments de servei als particulars que hi havia el 2009, 1 era un paleta i 1 lampisteria.
L'any 2000 a Moranville hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Moranville a l'INSEE.
* Évolution et structure de la population Fitxa amb el detall de dades de Moranville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Tuul

El Tuul (en mongol, Туул гол, tuul gol; antigament dit Tola o Tula) és un riu de la Mongòlia central i septentrional. Té 704 km de llargària i drena una àrea de 49.840 km².
Neix dins del Parc nacional Gorkhi-Terelj, a les muntanyes Khentei, i travessa el sud de la capital mongola Ulan Bator. És un afluent del riu Orkhon, el qual desemboca en el Selenga que, al seu torn, desemboca al llac Baikal. El riu Tuul també flueix al llarg del Parc nacional Khustain Nuruu. La seva superfície resta normalment congelada des de mitjans de novembre fins a mitjans d'abril. Està envoltat de boscos de salzes i abriga una espècie amenaçada d'esturió.
Actualment, el riu està amenaçat per la contaminació causada per les aigües residuals d'Ulan Bator i per l'explotació de mines d'or en la zona. A més a més, l'afluència constant de gent que s'instal·la prop del riu va provocant una degradació de la qualitat d'aigua.
# Cantons del Losera

Llista dels 25 cantons de la Losera agrupats per districtes:

## Districte de Florac

En aquest districte hi ha 7 cantons amb cap a la sotsprefectura de Florac:
* cantó de Barra de las Cevenas
* cantó de Florac
* cantó de Lo Mas Sagran
* cantó de Maruèis
* cantó de Lo Pònt de Montvèrd
* cantó de Santa Enimia
* cantó de Sent German de Calbèrta

## Districte de Mende

En aquest districte hi ha 18 cantons amb cap a la prefectura de Mende:
* cantó d'Autmont d'Aubrac
* cantó de Lo Blumar
* cantó de La Canorga
* cantó de Chanac
* cantó de Chastèlnòu de Randon
* cantó de Fornèls
* cantó de Grandrieu
* cantó de Langònha
* cantó de Lo Malasiu
* cantó de Maruèjols
* cantó de Mende-Nord
* cantó de Mende-Sud
* cantó de Las Binals
* cantó de Sench Aubanh
* cantó de Sant Amans
* cantó de Sanch Èli d'Apcher
* cantó de Sent German del Telh
* cantó de Vilafòrt
# Les Carolines

Les Carolines (en anglès The Carolinas) és el nom genèric per referir-se en conjunt als estats de Carolina del Nord i de Carolina del Sud als Estats Units. L'ús principal d'aquest terme sol trobar-se en referències fetes a aquests estats en descripcions, relats i estudis respecte a la Guerra Civil Nord-americana, on tots dos estats van abraçar la causa confederada.
Les Carolines van ser conegudes com la Província de Carolina durant el període colonial nord-americà, de 1663 a 1710. Amb anterioritat aquestes terres eren considerades part de la Colònia de Virgínia, entre 1609 i 1663. La Província de Carolina va rebre el seu nom en honor de Carles I d'Anglaterra.

## Referències

* ↑ «Carolina Charter of 1663» (en anglès). North Carolina History Project. Arxivat de l'original el 18 de maig 2015. [Consulta: 8 maig 2015].
* ↑ J.D. Lewis. «The Split - One Colony Becomes Two» (en anglès). Carolina - The Colony under the Lords Proprietors' Rule. [Consulta: 8 maig 2015].
# Jocs Paralímpics d'estiu de 1992

Els Jocs Paralímpics de Barcelona 1992, van ser els novens Jocs Paralímpics i es van celebrar a Barcelona, Catalunya entre el 3 i el 14 de setembre de 1992.

## Esports

Un total de 15 esports es van practicar als Jocs.
* Atletisme
* Bàsquet en cadira de rodes
* Boccia
* Ciclisme
* Esgrima en cadira de rodes
* Futbol 7
* Golbol
* Halterofília
* Judo
* Natació
* Tennis en cadira de rodes
* Tennis taula
* Tir
* Tir amb arc
* Voleibol

## Instal·lacions esportives

En total 12 instal·lacions esportives dels jocs olímpics s'utilitzaren per a les competicions paralímpiques.:

### Àrea olímpica de Montjuic

L'anomenada Anella Olímpica:
* Estadi Olímpic de Montjuic – Atletisme, cerimonies d'inauguració i de clausura.
* Palau Sant Jordi – Tennis taula i Voleibol.
* Piscines Picornell – Natació.
* INEFC – Esgrima en cadira de rodes i Judo.
* Estadi Pau Negre - Futbol 7.
Les instal·lacions de la Fira de Barcelona van veure la competició de:
* Poliesportiu Municipal de l'Espanya Industrial – Halterofília.

### Àrea olímpica de Parc del Mar

* Complex Esportiu Municipal Mar Bella – Boccia.

### Àrea olímpica de la Vall d'Hebron

Ubicada al nord de la ciutat, en el districte d'Horta-Guinardó, fou seu de tres esports paralímpics:
* Camp Olímpic de Tir amb Arc – Tir amb arc.
* Pavelló Municipal d'Esports de la Vall d'Hebron – Golbol.
* Centre Municipal de Tennis Vall d'Hebron – Tennis en cadira de rodes.

### Altres instal·lacions

* Badalona (Pavelló Olímpic de Badalona) – Bàsquet en cadira de rodes
* Mollet del Vallès (Camp de Tir Olímpic de Mollet) – Tir
El Ciclisme es va realitzar en circuits urbans.

## Vegeu també

* Jocs Olímpics d'Estiu de 1992
* Rubén Álvarez Serrano
* Espanya als Jocs Paralímpics de Barcelona 1992

## Referències

* ↑ (castellà) [ http://hemeroteca.elmundodeportivo.es/preview/1992/09/04/pagina-7/1454072/pdf.html Instal·lacions esportives]

## Enllaços externs

* Barcelona Olímpica. Jocs Olímpics i Paralímpics Barcelona 1992 (en català, castellà i anglès), de la Fundació Barcelona Olímpica, el Centre d'Estudis Olímpics de la UAB, i l'Arxiu Municipal de Barcelona.
* «Olimpíada Popular». Gran Enciclopèdia Catalana. Barcelona: Grup Enciclopèdia Catalana.
* Lloc web oficial del Comité Paralímpic Internacional
* Barcelona'92 en el sitio web del Comité Paralímpic Espanyol (en castellà) Arxivat 2012-06-20 a Wayback Machine.
# Morar

«Morar» té aquests significats:
* Morar (Índia), antic campament militar britànic a l'Índia central, avui part de Gwalior.
* Morar (Escòcia), poble de l'oest d'Escòcia.
* Morar (Canadà), poble a Nova Scotia (Canadà).
* Loch Morar, llac dels highlands escocesos.
* Moraro, localitat italiana.
# Miko-De Gribaldy

L'equip Miko-De Gribaldy va ser un equip ciclista belga, de ciclisme en ruta que va competir entre 1974 a 1976.

## Principals resultats

* Lieja-Bastogne-Lieja: Georges Pintens (1974)
* Bordeus-París: Herman Van Springel (1974)
* E3 Harelbeke: Herman Van Springel (1974)
* Fletxa Brabançona: Herman Van Springel (1974)
* Kuurne-Brussel·les-Kuurne: Wilfried Wesemael (1974)
* París-Niça: Michel Laurent (1976)

### A les grans voltes

* Giro d'Itàlia
** 0 participacions
* Tour de França
** 3 participacions (1974, 1975, 1976)
** 1 victòries d'etapa:
*** 1 el 1976: Hubert Mathis
** 0 classificacions secundàries:
* Volta a Espanya
** 3 participacions (1974, 1975, 1976)
** 4 victòries d'etapa:
*** 1 el 1974: Eric Leman
*** 2 el 1975: Wilfried Wesemael, Luc Leman
*** 1 el 1976: Georges Pintens
** 0 classificació finals:
** 0 classificacions secundàries:

## Enllaços externs

* Plantilles a firstcycling.com Arxivat 2017-09-11 a Wayback Machine.
* Plantilles a memoire-du-cyclisme.eu
# Cahombo

Cahombo o Caombo és un municipi de la província de Malanje, creat en 1968. Té una extensió de 5.690 km² i 22.115 habitants. Comprèn les comunes de Bange Angola, Cahombo, Kambo Suinginge i Mikanda. Limita al nord amb el municipi de Marimba, a l'est amb el de Cunda-Dia-Baze, al Sud amb els de Quela i Kiwaba Nzogi, i a l'oest amb el de Calandula.

## Referències

* ↑ Cahombo al web del cens d'Angola
# Aristide Cavallini

Aristide Cavallini (Corvino San Quirico, Llombardia, 26 d'octubre de 1899 - Pinarolo Po, Llombardia 18 de febrer de 1973) va ser un ciclista italià, que fou professional entre 1927 i 1936. El seu principal èxit és la Copa Caldirola de 1925 i haver finalitzat quatre vegades entre els deu primers al Giro d'Itàlia.

## Palmarès

* 1925
** 1r a la Copa Caldirola
* 1927
** 2n a la Coppa Placci

### Resultats al Giro d'Itàlia

* 1927. 10è de la classificació general
* 1928. 6è de la classificació general
* 1930. 8è de la classificació general
* 1931. 4t de la classificació general
* 1932. 13è de la classificació general

### Resultats al Tour de França

* 1931. Abandona (2a etapa)

## Referències

* ↑ «CAVALLINI Aristide». [Consulta: 2 desembre 2022].
* ↑ «Cycling Museum - Aristide CAVALLINI». [Consulta: 2 desembre 2022].

## Enllaços externs

* Fitxa a sitiodeciclismo.net
* Fitxa a cyclebase.nl
# Rock Goddess

Rock Goddess és un grup de heavy metal de dones, de l'etapa de la New Wave of British Heavy Metal que van tenir un èxit breu a principis de la dècada de 1980 al Regne Unit.

## Història

El grup es va crear a Wandsworth, South London, per les germanes Jody Turner (guitarra) i Julie Turner (bateria) quan tenien tretze i nou anys respectivament. També van reclutar Tracey Lamb al baix. Van intentar crear una cançó per un àlbum de prova. El pare de les Turner, en John, tenia una botiga de música i donava els seus coneixements al grupet fins que finalment, el 1982, van tenir un contracte de gravació amb A&M. Van publicar el seu àlbum epònim de debut el 1983 com a trio. Tenien problemes legals, ja que la Julie anava encara a escola i tenia un temps limitat en la música. En Lamb es veia descontenta, ja que considerava que les Turners la dominaven, abandonant per formar inicialment SHE, però va acabar unint-se a les Girlschool el 1987. Va ser substituïda per la Dee O'Malley en el següent àlbum, Hell Hath No Fury que va ser publicat el 1984. El grup va estar juntament amb Y&T i Iron Maiden en les gires al Regne Unit i amb Saxon a França. O'Malley va anunciar que estava embarassada i va marxar del grup el 1986. Va ser substituïda per Julia Longman al baix i també es va unir al grup, Becky Axten als teclats.
Després que finalitzés el contracte amb A&M, un tercer àlbum, Young and Free va ser publicat el 1987 exclusivament a França, però els problemes financers i l'absència de contracte amb algun segell discogràfic van fer que el grup es veiés forçat a desfer-se. El 1988, les germanes Turner van reaparèixer al The Jody Turner Band, i la Jody va encapçalar una formació de Rock Goddess el 1994 per promocionar el que seria un nou àlbum sota el segell de Thunderbolt. Després del canvi de nom, el grup va desaparèixer el 1995.
El març de 2013, les germanes Turner i Lamb van reformar Rock Goddess i van estar a punt de gravar un nou àlbum que malauradament no va arribar a aparèixer. En canvi, havien passat quatre anys i van llançar un EP titulat Its More Than Rock and Roll. Es va estrenar el maig del 2017.
Els companys de banda de Tracey Lamb van anunciar la seva sortida de Rock Goddess el 10 de juliol de 2018. Van contractar Jenny Lane com a successora tres mesos després. L'any següent, Lamb va contactar els seus companys de Girlschool per substituir Enid Williams a la guitarra baixa. Mentrestant, la nova formació de Rock Goddess va llançar el seu quart àlbum després d'un retard inesperat i el seu primer a tenir nou material després de més de 30 anys, titulat This Time el 22 de març de 2019.

## Discografia

* Rock Goddess (1983)
* Hell Hath No Fury (1984)
* Young And Free (1987)
* This Time (2019)

## Alguns èxits

* I didn't know I loved you till I saw you rock 'n' roll
* My angel
* Satisfied then crucified

## Vegeu també

* Biografia a MusicMight
* Vídeo per "My Angel" (w/ Kelly Johnson al baix)
# Les Carabiniers

Les Carabiniers és una pel·lícula franco-italiana de Jean-Luc Godard estrenada el 1963.

## Argument

Les Carabiniers posa en escena dos homes pobres cridats a lluitar a la guerra i que són enganyats prometent-los totes les riqueses del món. Ulysse (Marino Mase) i Michelangelo (Albert Juross) reben del rei del seu país fictici cartes que els atorguen una llibertat completa mentre lluitaran: tindran tot el que desitgen: piscines, Maseratis, dones - i tot a càrrec de l'enemic. Deixen tots dos les seves esposes (Catherine Ribeiro i Geneviève Galéa) i travessen camps de batalla i pobles, destruint i saquejant tot el que troben al seu pas. Conten les seves proeses a les seves dones en targetes postals que els envien, referint els horrors de les batalles. La representació idealista que es feien de la guerra cau a trossos, ja que són sempre pobres i ara ferits. Tornen a casa amb una maleta plena de targetes postals ensenyant esplendors del món per a les quals s'han barallat i els responsables militars els diuen que hauran d'esperar que la guerra acabi per rebre el seu salari. Un dia, el cel explota en focs d'artifici i es precipiten cap a la ciutat, creient que és la fi de la guerra. Però és per saber pels seus superiors que el seu rei ha estat vençut i que tots els criminals de guerra han de ser castigats. I els dos homes llavors són afusellats pels seus crims.

## Repartiment

* Marino Masé: Ulysse
* Albert Juross: Michel Ange
* Geneviève Galéa: Venus
* Catherine Ribeiro: Cléopâtre
* Jean Brassat i Gérard Poirot: els carabiners
* Odile Geoffroy: la revolucionària
* Barbet Schroeder: el venedor de cotxes
* Jean Gruault: el pare del bebè
* Jean-Louis Comolli: el carabiner
* Alvaro Gheri: tercer carabiner
* Catherine Durante: la dona de món
* Jean Monsigny: un carabiner
* Gilbert Servien: un carabiner
* Wladimir Faters: un revolucionari

## Al voltant de la pel·lícula

* Aquesta pel·lícula és dedicada a Jean Vigo.
* Albert Juross, que interpreta el paper de Michel Ange, és el pseudònim del músic Patrice Moullet, germà del cineasta Luc Moullet.
# Psychoda eburna

Psychoda eburna és una espècie d'insecte dípter pertanyent a la família dels psicòdids que es troba a Centreamèrica: Panamà.

## Referències

* ↑ uBio (anglès)
* 1 2 Rapp, W. F., 1945. New Psychodidae from Barro Colorado Island. Journal of the New York Entomological Society 53:309–311.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Dragan Skocic

Dragan Skocic (Rijeka, 3 de setembre de 1968) és un exfutbolista i entrenador croat.
Com a jugador, ocupava la posició de migcampista. Va destacar a l'equip de la seua ciutat natal, el Rijeka. A mitjans de la temporada 91/92 arriba a la lliga espanyola per jugar primera amb la UD Las Palmas i després a la SD Compostela. El 1996 va retornar al seu país, per militar un any al Rijeka abans de penjar les botes. La seua carrera com a entrenador s'inicia el 2005 fent-se càrrec del Rijeka Croatia. Posteriorment, ha dirigit al Interblock Slovenia i Al Arabi Kuwait.
# Cahokia Mounds

Cahokia és un jaciment arqueològic amerindi situat a prop de Collinsville (Illinois), a la plana del riu Mississipi, al sud-oest d'aquest estat. El lloc històric estatal de Cahokia Mounds és una ciutat precolombina de la Cultura del Mississipi que va existir entre el 1050 i el 1350 dC a l'altra riba del Mississipi respecte la moderna Saint Louis, Missouri. Aquest parc històric es troba al sud-oest d'Illinois. El parc cobreix 890 hectàrees, o 9 km², i conté uns 80 monticles, però l’antiga ciutat era molt més gran. Al seu zenit cap al 1100 dC, la ciutat, la precolombina més gran de Nord-amèrica, cobria aproximadament 16 quilòmetres quadrats i tenia uns 120 monticles artificials de terra en una àmplia gamma de mides, formes i funcions, i podia haver superat la població del Londres contemporani, que en aquell moment era d’entre 14.000 i 18.000 persones. El monticle de Monk, el centre cerimonial més gran de Cahokia, és la construcció de terra més gran del món prehistòric.
Està inscrit en la llista del Patrimoni de la Humanitat de la UNESCO des del 1982.

## Referències

* ↑ Munoz, Samuel E.; Schroeder, Sissel; Fike, David A.; Williams, John W. «A record of sustained prehistoric and historic land use from the Cahokia region, Illinois, USA». Geology, 42, 6, 2014, pàg. 499–502. Bibcode: 2014Geo....42..499M. DOI: 10.1130/g35541.1.
* ↑ «Major Cities in the Middle Ages | Middle Ages». thefinertimes.com, 29-05-2012. [Consulta: 13 juny 2015].
* ↑ Centre, UNESCO World Heritage. «Cahokia Mounds State Historic Site» (en anglès). [Consulta: 11 març 2021].
# Aube

* Per a altres significats, vegeu «Aube (desambiguació)».
Aube (o Auba) (10) és un departament francès situat a la regió del Gran Est. Pren el seu nom del riu Aube, afluent del Sena, que travessa el seu territori.

## Història

El departament és un dels vuitanta-tres departaments originals creats el 4 de març de 1790, en aplicació de la llei del 22 de desembre de 1789, durant la Revolució Francesa. Va ser creat a partir d'una part de l'antiga província de Xampanya.
De 1960 a 2015 l'Aube fue un departament de la regió de Xampanya.

## Administració

Un prefecte nomenat pel govern francès és l'alta representació estatal i un consell de 34 membres escollits per sufragi universal nomena un president, que deté el poder executiu.
El departament és dividit en 3 districtes, 17 cantons, 13 estructures intercomunals i 431 comunes.

## Vegeu també

* Llista de municipis del departament de l'Aube
* Llista dels cantons de l'Aube

## Enllaços externs

* Prefectura d'Aube (francès)
* Consell departamental d'Aube (francès)
# Livineu Règul

Livineu Règul (segle I aC - segle I) en llatí Livineius Regulus, va ser un senador romà que en el regnat de l'emperador Tiberi va defensar a Gneu Calpurni Pisó l'any 20, quan la majoria dels que ho podien fer van refusar la seva defensa.
Després va ser expulsat del senat per un motiu desconegut. Encara més tard, durant el regnat de l'emperador Neró, l'any 59, fou desterrat a causa d'uns disturbis en un espectacle de gladiadors que havia donat.

## Referències

* ↑ Tàcit. Annals III, 11; XIV, 17
# Francesc Busquets

Francesc Busquets és el nom dels següents personatges:
* Francesc Busquets i Burguera (Barcelona, 1959), mestre català creador del programa Clic.
* Francesc Busquets i Mitjans (Valldoreix, 1672 - Viena, 1734), militar austriacista català.
# Psychoda divaricata

Psychoda divaricata és una espècie d'insecte dípter pertanyent a la família dels psicòdids que es troba a Sud-amèrica: Santa Catarina (el Brasil).

## Referències

* ↑ uBio (anglès)
* 1 2 Duckhouse, D. A., 1968. Psychodidae (Diptera, Nematocera) collected by Mr. Plaumann in Southern Brazil. Proceedings of the Royal Entomological Society of London. Series B, Taxonomy, 37: 29-40.
* 1 2 Catalogue of Life (anglès)
* ↑ uBio (anglès)
* ↑ Danilo Cordeiro, Freddy Bravo i Claudio J. B. de Carvalho, 2011. Taxonomy of Brazilian Psychoda (Latreille, 1796) (Diptera, Psychodidae) with the description of thirteen new species. Zootaxa 3101: 1–37.
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Alberg Camí d'Arró

Alberg Camí d'Arró és un edifici d'estil popular que servia d'alberg del municipi d'Es Bòrdes (Val d'Aran) inclòs en l'Inventari del Patrimoni Arquitectònic de Catalunya.
És a la cruïlla de la N-230 i l'antic camí d'Arró. L'Edifici, d'estil popular, presenta dues zones: la casa principal i les bordes.
La façana del complex, orientada al sud, es disposa paral·lela al carener (capièra). Les obertures exteriors de la casa es distribueixen simètricament a la façana. Les finestres són rectangulars amb més alçada que amplada. Els interiors de les finestres queden tancades mitjançant dos porticons de fusta.
La porta d'accés és un gran arc de mig punt, tancat per una porta vidrada de quatre fulles. La decoració de la façana principal es compon de dues pilastres situades als extrems. La part superior es remata amb una cornisa decorada amb motllures. Tota la façana està arrebossada de color blanquinós.
El llosat, de quatre pales i vessant suau, és cobert de pissarres. Perquè hi hagi llum a les golfes, trobem unes obertures que reben el nom de capuchines o lucanes. A l'extrem hi ha una xemeneia de forma rectangular amb l'obertura del fum protegida per un petit llosat.
A la casa s'hi accedeix per un pati tancat per uns murs en pedra vista. El pati es tanca mitjançant una porta de ferro de dues fulles i tiges treballades. L'obertura es corona per una petita teulada de dues pales de fusta retallada.
Les bordes adossades a la casa presenten les finestres rectangulars, més petites que les de la casa. Es disposen simètricament a la façana, que està decorada amb columnes i arrebossada de color blanquinós en una tercera part, mentre que els fonaments són de pedra vista.

## Referències

* 1 2 3 4 5 6 «Alberg Camí d'Arró». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].
# Truebella

Truebella és un gènere d'amfibis de la família dels bufònids.

## Taxonomia

* Truebella skoptes (Graybeal & Cannatella, 1995)
* Truebella tothastes (Graybeal & Cannatella, 1995)

## Referències

* IUCN (anglès)
# Riu Mess

El Mess (en luxemburguès: Sir) és un rierol de Luxemburg, en el districte de Luxemburg i un afluent de l'Alzette, pel que és també un subafluent del Rin pel Sauer i el Mosel·la.

## Geografia

Neix a la comuna de Dippach, al nord-oest del llogaret de Schouweiler, ala vora del bosc de Schullerboesch a una altitud 352 metres.
Passa per les poblacions de Sprinkange, Bettange-sur-Mess, tot seguit, la localitat de Reckange-sur-Mess i les viles Ehlange-sur-Mess, Wickrange i Pontpierre, abans de desembocar en l'Alzette al cantó Esch-sur-Alzette a prop Bergem i a l'oest d'Huncherange a la comuna de Luxemburg de Mondercange, a 277 metres d'altitud.

## Referències

* ↑ «ACT - Administration du cadastre et de la topographie» (en francès). Kadaster luxembourgeois. [Consulta: 8 octubre 2015].
* ↑ «Géoportail luxembourg» (en francès). ACT - Administration du cadastre et de la topographie. [Consulta: 8 octubre 2015].